Αλέξανδρος, κόμης του Μέντεϊθ

δεξιά|μικρογραφία|150εσ|Σφραγίδα τού Αλεξάνδρου Στιούαρτ κόμη τού Μέντεϊθ.

Ο **Αλέξανδρος του Μέντεϊθ**, αγγλ.: *Alexander of Menteith* (απεβ. πριν από το 1306), Σκώτος ευγενής και μέλος τής οικογένειας Στιούαρτ, ήταν ο κόμης τού Μέντεϊθ.

## Ο βίος της
Ο Αλέξανδρος ήταν ο μεγαλύτερος γιος και κληρονόμος τού Γουόλτερ Μπάιλοχ Στιούαρτ και τής Μαρίας Α΄ κόμισσας τού Μέντεϊθ και ήταν ο Μόρμαερ ή κόμης τού Μέντεϊθ διαδεχόμενος τη μητέρα του, την de jure κόμισσα.  Η πρώτη αναφορά του σε αρχεία γίνεται με τον αδελφό του Ιωάννη ντε Μέντεϊθ σε ένα συμβόλαιο με ημερομηνία 20 Σεπτεμβρίου 1286, στο Τέρνμπεριυ τού Κάρικ, μεταξύ τού Μπρους και των Στιούαρτ.  Σε ένα άλλο διάταγμα, αβέβαιης ημερομηνίας, που παραχωρήθηκε από τον πατέρα τους στο αβαείο Κίλγουινινγκ, αυτός και ο αδελφός του ονομάζονται Αλέξανδρος και Ιωάννης ντε Μέντεϊθ. Ο Αλέξανδρος ενώθηκε με τον πατέρα του σε ένα διάταγμα, που παραχωρεί την εκκλησία τού Κίπεν στο αβαείο Κάμπουσκενεθ, που βρίσκεται εντός τής κομητείας, ως τόπο ταφής. Το διάταγμα χρονολογείται από το 1286. Διορίστηκε σερίφης τού Ντάμπαρτον το 1288. Πριν διαδεχθεί τον πατέρα του, ο Αλέξανδρος βρισκόταν στο Νόρχαμ το 1291, και ήταν μεταξύ εκείνων που ορκίστηκαν πίστη στον Εδουάρδο Α΄. Ο Αλέξανδρος ήταν με τον αδελφό του Ιωάννη στη Μάχη τού Ντάνμπαρ στις 27 Απριλίου 1296, και κατέφυγε στο Κάστρο τού Ντάνμπαρ, όπου αυτός και άλλοι συνελήφθησαν αιχμάλωτοι, και φυλακίστηκε στον Πύργο τού Λονδίνου. Η κράτησή του δεν ήταν μεγάλη, ωστόσο, και απελευθερώθηκε αφού υποσχέθηκε να υπηρετήσει τον Άγγλο βασιλιά, συναντώντας τον στο Έλγιν στις 27 Ιουλίου 1296.  Επανέλαβε αυτή την υπόσχεση, και ορκίστηκε πίστη στο Μπέργουικ ένα μήνα αργότερα, στις 28 Αυγούστου, ως *Αlexander comes Meneteth*.  Ο Αλέξανδρος στη συνέχεια παρέδωσε δύο από τούς γιους του, τον Άλαν και τον Πέτρο, ως ομήρους.  Ο Αλέξανδρος φαίνεται να αποσύρθηκε από τη δημόσια ζωή μετά από αυτό, ασχολούμενος μόνο με τις οικογενειακές του υποθέσεις.  Απεβίωσε πριν από το 1306. 

## Οικογένεια
Νυμφεύτηκε μία κυρία ονόματι Ματθίλδη (Μωντ),  κόρη τού Ροβέρτου κόμη τού Στράθερν, και τής Ματθίλδη,  και μαζί απέκτησαν τα ακόλουθα παιδιά:
* Άλαν Α΄, κόμης τού Μέντεϊθ, ο οποίος διαδέχθηκε τον πατέρα του ως κόμης. 
* Πέτρος, ο οποίος το 1296 ήταν όμηρος στην Αγγλία με τον αδελφό του Άλαν. Συνόδευσε τον βασιλιά Εδουάρδο Α΄ στη Φλάνδρα, και συμμετείχε στην γαλλική εκστρατεία τού 1297, όπου πιθανώς σκοτώθηκε. 
* Mιούρεντακ, ο οποίος έγινε κόμης τού Μέντεϊθ. 
* Αλέξανδρος, που αναφέρεται ως αδελφός τού Μέρνταχ σε διάταγμα προς τον Γκίλμπερτ Ντράμοντ. 
* Μαλίς, η οποία είχε καταστατικό από τον Ροβέρτο Α΄ των εδαφών τού Μπαλιγκιλάτσι, παντρεύτηκε τη Μαργαρίτα Μαρ και απέκτησε απογόνους 
* Mαργαρίτα ντε Μέντεϊθ, σύζυγος τού Aλεξάνδρου ντε Αμπερνέθυ. 
* Ελένη, πρόσφατα αναγνωρισμένη ως σύζυγος τού Γουλιέλμου Φέρερς, 1ου βαρόνου Φέρερς τού Γκρόμπυ (απεβ. 20 Μαρτίου 1324/5). 

## Αναφορές
This article incorporates text from The Scots Peerage (1904-1914), a publication now in the public domain.

## Δείτε επίσης
* Μπράουν, Μάικλ, *Οι Πόλεμοι της Σκωτίας, 1214-1371*, (Εδιμβούργο, 2004)
* J. Ravilious, The Earls of Menteith: Alexander, Earl of Menteith and Sir Alexander de Abernethy, The Scottish Genealogist (Σεπτέμβριος 2010), Vol. LVII, Νο. 3, σελ.&nbsp;130–139.
* J. Ravilious, The Earls of Menteith: Murdoch, Earl of Menteith and the Ferrers family of Groby, The Scottish Genealogist (Μάρτιος 2013), Vol. LX, Νο. 1, σσ.&nbsp;12–25.

Κατηγορία:Οίκος των Στιούαρτ